
	86,3%
ervaar verlies
	87,6%
anti-AFR sentiment

	22,3%
depressie
	10,4%
selfdoodgedagtes

	63,8%
inklusiewe identiteit
	80,1%
pro-kultuur






	UIT DIE VOORWOORD DEUR JOHANN ROSSOUW
“Ons is die seuns van die pa’s wat nooit leer huil het nie, maar ons mag maar huil. Hierdie boek gee die wond lug.”
— Johann Rossouw, Bloemfontein  ·  30 Julie 2025


OOR DIE BOEK
Die eerste wetenskaplike ondersoek na die sielkundige toestand van Afrikanermans in postapartheid-Suid-Afrika.
Die navorsing waarop hierdie boek gebaseer is, is professioneel en onafhanklik deur die maatskappy Markdata met opgeleide, SAMRA-geakkrediteerde navorsers uitgevoer. Die navorsers het Afrikanermans tussen 50 en 70 jaar regoor Suid-Afrika, uit al nege provinsies, genader en ’n gemengde-metode-navorsingsbenadering gebruik. Die kwantitatiewe komponent het uit 300 lang vraelyste van 88 vrae elk bestaan, wat 26 400 navorsingsdatapunte opgelewer het. Daarbenewens het 300 deelnemers ook vir die kwalitatiewe navorsing elk lang stemboodskappe opgeneem wat deur wetenskaplike, uitgebreide tematiese inhoudsanalises ontleed is. Die uiteindelike transkriberings, analises en statistiese uitdrukkings van die stemboodskappe het in totaal 900 ure geverg.
Meer as dertig jaar ná 1994 dra Afrikanermans tussen 50 en 70 jaar 'n swaar en dikwels selfgesensureerde las. Die data wys die omvang van hierdie las, maar skets ook mense wat vasberade bly.
Dit is nie 'n klaagskrif of 'n klagskrif nie. Dit is 'n eerlike rekord van 'n geslag wat vasgevang is tussen verlies en hoop, en wat steeds hier is.
	NAVORSINGSBASIS
	STEEKPROEF
	300 Afrikanermans tussen 50–70 jaar

	VRAELYS
	88 vrae × 300 = 26 400 datapunte

	PLUS
	300 lang stemboodskappe

	DEKKING
	Al nege provinsies

	UITGEVOER DEUR
	Markdata (SAMRA-geakkrediteer)

	METODE
	Kwantitatief + kwalitatief



	OOR DIE SKRYWER
Rubriekskrywer en navorser met 'n PhD in Sielkunde (Universiteit van Pretoria). Haar akademiese werk het deurentyd gefokus op Afrikaneridentiteit en groepsgedrag. Afrikanerman is die boek waarnatoe haar loopbaan opgebou het.

